The Affair

Η σειρά The Affair είναι μια Αμερικανική δραματική τηλεοπτική σειρά των Σάρα Τριμ και Χαγκάι Λέβι. Η σειρά έκανε πρεμιέρα στο κανάλι Showtime στις 12 Οκτωβρίου 2014. Μια τηλεοπτική μορφή TV-14 του πιλοτικού επεισοδίου ήταν διαθέσιμη διαδικτυακά στις 6 Οκτωβρίου 2014 από το YouTube, SHO.com, και άλλες συνδρομητικές πλατφόρμες. Η δεύτερη σεζόν με 12 επεισόδια έκανε πρεμιέρα στις 4 Οκτωβρίου 2015, ενώ στις 9 Δεκεμβρίου 2015 η σειρά ανανεώθηκε για τρίτη σεζόν, η οποία έκανε πρεμιέρα στις 20 Νοεμβρίου 2016. Στις 9 Ιανουαρίου 2017 η Showtime ανανέωσε τη σειρά για τέταρτη σεζόν, η οποία θα κάνει πρεμιέρα στις 17 Ιουνίου 2018. Η σειρά κέρδισε τη Χρυσή Σφαίρα για την καλύτερη τηλεοπτική σειρά στην κατηγορία Δράμα, ενώ η Ρουθ Ουίλσον κέρδισε τη Χρυσή Σφαίρα για την καλύτερη ηθοποιό για τηλεοπτική σειρά στην κατηγορία Δράμα στις Χρυσές Σφαίρες του 2014 το 2015. Στις Χρυσές Σφαίρες του 2015 το 2016 η Μάουρα Τίρνεϊ κέρδισε το βραβείο της Χρυσής Σφαίρας για το δεύτερο γυναικείο ρόλο σε τηλεοπτικές σειρές και μίνι-σειρές.

 Η σειρά The Affair ασχολείται με το συναισθηματικό αντίκτυπο της εξωσυζυγικής σχέσης μεταξύ του Νόα Σόλογουεϊ και της Άλισον Λόκχαρτ (Ντόμινικ Γουέστ και Ρουθ Ουίλσον) που συναντιούνται στην παραθεριστική πόλη του Μοντόκ, στο Λονγκ Άιλαντ της Νέας Υόρκης. Ο Νόα είναι δάσκαλος στη Νέα Υόρκη και απόφοιτος του Κολλεγίου Williams, ο οποίος έχει εκδώσει ένα μυθιστόρημα και προσπαθεί να γράψει και ένα δεύτερο βιβλίο. Είναι σε έναν ευτυχισμένο γάμο με τέσσερα παιδιά, αλλά απεχθάνεται την εξάρτησή του από τον πλούσιο πεθερό του. Η Άλισον είναι μια νεαρή σερβιτόρα που προσπαθεί να ξαναφτιάξει τη ζωή της και το γάμο της μετά από το ξαφνικό θάνατο του τετράχρονου γιου της. Η ιστορία της σχέσης αποδίδεται από την προοπτική του Νόα και της Άλισον, οι προοπτικές είναι επηρεασμένες από την οπτική του καθενός. Στην δεύτερη σεζόν η διήγηση επεκτείνεται περιλαμβάνοντας και τις οπτικές των δύο συζύγων τους, Έλεν Σόλογουεϊ (Μάουρα Τίρνεϊ) και Κόουλ Λόκχαρτ (Τζόσουα Τζάκσον), καθώς όλοι προχωράνε στη λύση των γάμων τους και αντιμετωπίζουν τις επιπλοκές. Ο θάνατος του αδελφού του Κόουλ Σκοτ (Κολίν Ντόνελ) και η έρευνα της αστυνομίας και η δίκη που ακολουθεί, παρουσιάζονται με σύντομα «φλας» σε μελλοντικές σκηνές στο τέλος των περισσοτέρων επεισοδίων. Η τρίτη σεζόν τοποθετείται τρία χρόνια μετά και περιλαμβάνει και ακόμα μία οπτική, αυτή της Τζουλιέτ λε Γακλ (Ιρέν Ζακόμπ), η νέα σχέση του Νόα. Ντόμινικ Γουέστ ως Νόα Σόλογουεϊ Ρουθ Ουίλσον ως Άλισον Λόκχαρτ (πατρικό Μπέιλι) Μάουρα Τίρνεϊ ως Έλεν Σόλογουεϊ (πατρικό Μπάτλερ) Τζόσουα Τζάκσον ως Κόουλ Λόκχαρτ Τζούλια Γκολντάνι Τέλες ως Γουϊτνεϊ Σόλογουεϊ Τζέικ Ρίτσαρντ Σιτσιλιάνο ως Μάρτιν Σόλογουεϊ Jadon Sand ως Τρέβορ Σόλογουεϊ Λέια Κάτλετ (σεζόν 1 και 2) και Άμπιγκεϊλ Ντίλαν Χάρισον (σεζόν 3) ως Στέισι Σόλογουεϊ Τζος Στάμπεργκ ως Μαξ Κάντμαν, καλύτερος φίλος του Νόα (σεζόν 2, επανεμφανιζόμενος σεζόν 1 και 3) Καταλίνα Σαντίνο Μορένο ως Λουίζα Λεόν, δεύτερη σύζυγος του Κόουλ (σεζόν 3, επανεμφανιζόμενη σεζόν 2) Ομάρ Μετβάλι ως Δρ. Βικ Ούλα, σύντροφος της Έλεν (σεζόν 3, επανεμφανιζόμενος σεζόν 2) Ιρέν Ζακόμπ ως Ζουλιέτ λε Γκαλ, καθηγήτρια στο πανεπιστήμιο που διδάσκει ο Νόα (σεζόν 3) Βίκτορ Ουίλιαμς ως ντετέκτιβ Τζέφρεϊς Τζον Ντόμαν ως Μπρους Μπάτλερ, πατέρας της Έλεν Κάθλιν Τσάλφαντ ως Μάργκαρετ Μπάτλερ, μητέρα της Έλεν Μάρε Ουίνινγκαμ ως Τσέρι Λόκχαρτ, μητέρα του Κόουλ Κολίν Ντόνελ ως Σκοτ Λόκχαρτ, αδελφός του Κόουλ Ντάνι Φίσερ ως Χαλ Λόκχαρτ, αδελφός του Κόουλ Μίχαελ Γκόντερε ως Κάλεμπ Λόκχαρτ, αδελφός του Κόουλ Kaija Matiss ως Μέρι-Κέιτ Λόκχαρτ, σύζυγος του Χαλ Ντίρντρε Ο Κόνελ ως Αθηνά Μπέιλι, μητέρα της Άλισον Νικολέτ Ρόμπινσον ως Τζέιν, σερβιτόρα στο The Lobster Roll Ντάρεν Γκόλντσταν ως Όσκαρ Χόντσες, ιδιοκτήτης του The Lobster Roll Στίβεν Κάνκεν ως Χάρι, εκδότης Λιν Κόεν ως Τζοάν Μπέιλι, γιαγιά της Άλισον (σεζόν 1) Τζένιφερ Εσπόζιτο ως Νίνα Σόλογουεϊ, αδελφή του Νόα (σεζόν 2 και εξής) Ρίτσαρντ Σιφ ως Τζον Γκότλιφ, δικηγόρος του Νόα (σεζόν 2) Τζοάνα Γκλέσον ως Ιβόν, εκδότης που μαζί με τον άντρα της Ρόμπερτ, είναι οι ιδιοκτήτες του ξενώνα στον οποίο μένουν η Άλισον και ο Νόα (σεζόν 2) Πίτερ Φρίντμαν ως Ρόμπερντ, σύζυγος της Ιβόν (σεζόν 2) Μπρένταν Φρέιζερ ως Γκάνθερ, δεσμοφύλακας (σεζόν 3) Reagan και Savannah Grella ως Τζόνι, κόρη των Κόουλ και Άλισον (σεζόν 3) Στις 8 Φεβρουαρίου 2013 ανακοινώθηκε ότι το κανάλι Showtime παρήγγειλε ένα πιλοτικό επεισόδιο για το The Affair. Το κανάλι επισήμως παρέλαβε τη σειρά στις 10 Ιανουαρίου 2014 με 10 επεισόδια. Στις 10 Νοεμβρίου 2014 ανανέωσε τη σειρά με δεύτερη σεζόν 10 επεισοδίων, αλλά αργότερα άλλαξε σε 12 επεισόδια. Η πρώτη σεζόν δέχτηκε επαίνους από τους κριτικούς. Στο Rotten Tomatoes, η σεζόν πήρε 89%, με βάση 50 κριτικές, με μέσο όρο 8.18/10. Η πλειοψηφία αναφέρει: "Χάρη σε έξυπνη, δημιουργική διήγηση και εκπληκτικές ερμηνείες, το The Affair είναι μια σκοτεινή, μαγευτική εξερεύνηση της αλήθειας και του πόθου.". Στο Metacritic, η πρώτη σεζόν είχε σκορ 85 out of 100, με βάση 28 κριτικές, υποδηλώνοντας "καθολική αποθέωση".. Η δεύτερη σεζόν συνέχισε με τις θετικές κριτικές. Στο Rotten Tomatoes, είχε 90% με βάση 21 κριτικές, με μέσο όρο 8.04/10. Η πλειοψηφία αναφέρει: "Το The Affair μεταφέρει την επικέντρωσή του στη δεύτερη σεζόν, περνώντας στο ψυχολογικό δράμα και επεκτείνοντας την κεντρική ιστορία του εγκλήματος της σειράς περιλαμβάνοντας δύο ακόμα οπτικές.". Στο Metacritic, είχε σκορ 78 στα 100 με βάση 15 κριτικές, υποδηλώνοντα "γενικά θετικές κριτικές". Ο Gwen Ihnat του ιστοτόπου The A.V. Club έδωσε στη σεζόν "A-" και έγραψε ότι "Με τη νέα τολμηρή κίνηση να διπλασιάσει τις οπτικές, φαίνεται ότι το The Affair θα ξεπεράσει την χειροτέρευση της δεύτερης σεζόν από την οποία έπεσαν τόσες πολλές άλλες δραματικές σειρές του Showtime". Η τρίτη σεζόν επίσης συνέχισε με θετικές κριτικές. Στο Rotten Tomatoes 79% με βάση 19 κριτικές, με μέσο όρο 7.67/10. Η πλειοψηφία αναφέρει "Το The Affair επεκτείνει το καστ των δυνατών χαρακτήρων του, και βαθαίνει τη διάθεση, την ένταση και το ενδιαφέρον, ακόμα κι αν κάποιες φορές η πλοκή προχωράει με δυσκολίες.". Στο Metacritic έχει σκορ 72 στα 100 με βάση 8 κριτικές, υποδηλώνοντας "γενικά θετικές κριτικές". Η πρώτη σεζόν βγήκε σε DVD στην περιοχή 1 στις 4 Αυγούστου 2015. Το σετ περιλαμβάνει 10 επεισόδια, συν επιπλέον χαρακτηριστικά όπως τα προφίλ των χαρακτήρων και σποτάκια για την ενδυματολογία. Η δεύτερη σεζόν βγήκε στις 1 Αυγούστου 2016, ενώ η τρίτη στις 25 Απριλίου 2017. Στον Καναδά η σειρά έκανε πρεμιέρα μαζί με την Αμερική, στις 12 Οκτωβρίου 2014, και προβάλλεται από το Movie Central και το The Movie Network. Στην Αυστραλία έκανε πρεμιέρα στις 10 Φεβρουαρίου 2015. Το Sky Atlantic αγόρασε τα δικαιώματα της σειράς στην Αγγλία, όπου προβάλλεται από το Μάιο του 2015. Στην Ελλάδα η σειρά έκανε πρεμιέρα στη συνδρομητική πλατφόρμα Cosmote Cinema 4 HD στις 30 Σεπτεμβρίου 2015. Η δεύτερη σεζόν επίσης από το ίδιο κανάλι έκανε πρεμιέρα στις 13 Ιανουαρίου 2016, ενώ η τρίτη στις 21 Νοεμβρίου 2016. Σε μη συνδρομητικό κανάλι στις 23 Οκτωβρίου 2017 στην ΕΡΤ1 (και ΕΡΤ HD), η οποία ολοκλήρωσε την προβολή του πρώτου κύκλου, και συνεχίζει την προβολή της σειράς. Επίσημος ιστότοπος The Affair στην IMDb